OzLabs/hebrew-wiki-articles huggingface dataset:
יעל אנדורן

יעל אנדורן (נולדה ב-3 באוקטובר 1970) היא מנהלת ישראלית ששימשה כמנכ"לית משרד האוצר ומנכ"לית "עמיתים" - הגוף המנהל את קרנות הפנסיה הגרעוניות.

==ביוגרפיה==
אנדורן נולדה בקיבוץ גבעת השלושה. בהיותה כבת שלוש עברה עם משפחתה לשליחות בטהראן בעקבות עבודתו של אביה, בגיל שש חזרה עם משפחתה לישראל והתגוררה ברמת השרון ובגיל עשר שוב עברה בעקבות שליחות אביה ללונדון. לאחר שמשפחתה שבה לישראל, למדה בתיכון רוטברג ברמת השרון, ושם הכירה את רועי ורמוס, לימים מנכ"ל פסגות בית השקעות, אשר לו נישאה בהמשך. הם היו נשואים חמש שנים עד שנפרדו. את שירותה בצה"ל עשתה ביחידה 8200 של חיל המודיעין.
אנדורן למדה סוציולוגיה וכלכלה לתואר ראשון ותואר שני במנהל עסקים עם התמחות במימון וחשבונאות, שניהם באוניברסיטה העברית.

בשנת 1994 החלה לעבוד באגף התקציבים במשרד האוצר. בשנת 2000 התמנתה לסגנית ראש האגף האחראית על כלל התקציבים החברתיים ולאחר מכן למשנה לראש האגף. אנדורן עזבה את אגף התקציבים בשנת 2005, לאחר שסייעה לקדם רפורמות שמטרתן עידוד הצטרפות לשוק העבודה וקיצוץ הקצבאות. רפורמות אלו כללו גם את "תוכנית מהל"ב" ("תוכנית ויסקונסין").

בשנת 2005 מונתה למנהלת 8 קרנות הפנסיה הוותיקות בהסדר, ומיזגה אותן לקבוצת "עמיתים". הקבוצה מנהלת את 8 קרנות הפנסיה הגרעוניות, בהן כ-160 אלף עמיתים פעילים והן משלמות פנסיה לכ-250 אלף פנסיונרים. היקף הנכסים המנוהלים עמד על כ-160 מיליארד. אנדורן הפחיתה כשליש ממצבת העובדים והביאה לחיסכון של ארבעים אחוז בעלויות. אנדורן הובילה את הסדר "צים" ששמר על זכויות בעלי איגרות החוב.
ראש הממשלה [[בנימין נתניהו (שלישי משמאל) מנחה פורום מנכ"לים עם מנכ"ל משרד ראש הממשלה הראל לוקר (שני משמאל), המשנה למנכ"ל משרד ראש הממשלה יוסי קטריבס (ראשון משמאל), מנכ"ל משרד הביטחון דן הראל (שלישי מימין), מנכ"לית משרד האוצר יעל אנדורן (ראשונה מימין) וראש עיריית באר שבע רוביק דנילוביץ' (שני מימין), באר שבע.]]
ביולי 2011 סיימה את תפקידה כמנכ"ל "עמיתים". ביוני 2011 מונתה לחברה בוועדה לתכנון ולתקצוב במסגרת המועצה להשכלה גבוהה ושימשה כיו"ר ועדת הביקורת.

באוקטובר 2011 הצטרפה לדירקטוריון אל על, כמו כן כיהנה כדירקטור בריטליקס, בכלל בריאות וכדירקטור חיצוני בבתי זיקוק לנפט. היא התפטרה מתפקידיה לאור מינויה למנכ"ל משרד האוצר.

בראשית 2012 הצטרפה כשותפה לקרן האשראי להיי-טק "פלנוס", מקבוצת ויולה.

באפריל 2013 מונתה למנכ"לית משרד האוצר, והייתה האישה הראשונה שכיהנה בתפקיד. במאי 2013 מונתה לעמוד בראש הוועדה לבחינת הסדרי החוב בישראל. בעקבות תוצאות הבחירות לכנסת העשרים סיימה את תפקידה במרץ 2015 והחליף אותה שי באב"ד.

מונתה ליו"ר ועדת האסטרטגיה של קרן הריט "מגוריט", תפקיד ממנו פרשה בסוף 2017.
באוקטובר 2017 מונתה לדירקטורית חיצונית באל על. היא מכהנת גם כדירקטורית ב"קסטרו מודל" ו"אלרון". היא חברה בוועדה המייעצת בישראל של קרן וקסנר.

== חיים אישיים ==
אנדורן נשואה לאופיר קרני ולהם שלוש בנות.

==קישורים חיצוניים==

* 
* 
* 
* 
* 
* 
* 
* 
* 
* 

==הערות שוליים==

קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:דירקטוריות ישראליות
קטגוריה:דירקטורים ישראלים
קטגוריה:מנכ"לים יוצאי משרד האוצר
קטגוריה:מנכ"ליות ישראליות
קטגוריה:מנכ"לי משרד האוצר
קטגוריה:עובדות משרד האוצר
קטגוריה:חברי הוועדה המייעצת בישראל של קרן וקסנר
קטגוריה:מנכ"ליות משרדי ממשלת ישראל
קטגוריה:מנכ"לים ישראלים
קטגוריה:ישראליות שנולדו ב-1970
קטגוריה:ישראלים שנולדו ב-1970
סרט בלשי

סרט בלשי (או: סרט תעלומה, או: סרט מסתורין) הוא ז'אנר קולנועי המתמקד במאמציו של בלש משטרתי, חוקר פרטי או בלש חובב לפענח נסיבות מסתוריות של פשע כלשהו, באמצעות רמזים, חקירה, והסקת מסקנות בצורה פיקחית.

==מאפייני הז'אנר==
את ז'אנר סרטי הבלש מאפיינים שני סוגים עיקריים של סיפורים: סגורים ופתוחים. בסרט בלשי בעל סיפור סגור (המכונה גם: "whodunit" - 'מי עשה את זה?') - זהותו של הפושע אינה מתגלה, אלא עד לשלב מתקדם מאוד בעלילה, לקראת סופו של הסרט, אשר במהלכו נוספים עוד ועוד אלמנטים המקדמים את הבלש לחשיפת זהותו של העבריין והגורמים למתח בקרב הצופים, אשר בעצמם לא יודעים בוודאות ואינם בטוחים מי עשה את זה.

בסרט בלשי בעל סיפור פתוח, לעומת זאת, זהותו של הפושע מתגלה לצופים כבר בראשית הסרט, כאשר נדמה כי בוצע "הפשע המושלם". לאחר מכן, יצפו הצופים בגיבור, בעודו מנסה לפתור את התעלומה ולחשוף את זהותו של הפושע, בדומה לסגנון הסיפור הסגור.

בסרט בלשי שמירה על מתח גבוה היא לעיתים קרובות מרכיב עלילה חשוב מאוד. ניתן לעשות זאת באמצעות הפסקול, זוויות צילום, צללים כבדים, ותפנית מפתיעה בעלילה. אלפרד היצ'קוק נהג להשתמש בכל הטכניקות הללו, אבל לפעמים בחר לחשוף מבעוד מועד את הקהל לאיום המתקרב, ולאחר מכן היה משהה את הרגע, על מנת להעצים את האפקט הדרמטי.

ספרות בלשית הוכיחה עצמה כמדיום שקל לעבד לתוך סרט קולנועי. לרוב, הבלש הוא דמות ראשית, מובילה וחזקה והעלילה כוללת, לעיתים קרובות, אלמנטים של דרמה, מתח, התפתחויות של הדמויות, אי-ודאות ותפנית מפתיעה בעלילה. סופרים של ספרות בלשית מייצרים סדרה של ספרים, המבוססים על אותה דמות ראשית, ובכך מספקים חומר עשיר עבור סרטי המשך עתידיים לסרט בלשי מצליח.

==ראו גם==

* סרט אפל
* מותחן
* סרט פשע

==הערות שוליים==

בלשי
בלשי
תפנית עלילתית

תפנית עלילתית או טוויסט (plot twist ובקיצור twist) היא שינוי בכיוון הצפוי שאליו מתקדמת העלילה הנרטיבית של יצירת סיפורת כלשהי. השימוש בטכניקה ספרותית זו נפוץ על מנת לשמור עניין בקרב קהל קוראיה, מאזיניה או צופיה, אשר אמור להיות מופתע מהתפנית שבעלילה.

==טכניקות==

טכניקה אחת לערעור ציפיות הקהל היא "גיבור שווא", דמות המוצגת בתחילת הסיפור כאילו היא הדמות הראשית, ואז היפטרות ממנה, בדרך כלל על ידי הריגתה. הסרט "פסיכו" של אלפרד היצ'קוק משתמש בטכניקה זו.

==סוגים==

תפנית עלילתית המתרחשת לקראת סוף הסיפור ומשנה בדיעבד את תפישת הקהל כלפי העלילה או הדמויות מכונה "טוויסט הסיום".

לעיתים קיימים רמזים מטרימים, באמצעותם חלק מהקהל חוזה את התפנית המתקרבת, בעוד השאר מופתע ממנה ועשוי להבין את הרמזים בדיעבד או להבחין בהם רק בקריאה, האזנה או צפייה מחודשת. לעיתים אין רמזים מטרימים, ולעיתים התפנית לא מתוכננת מראש.

==ראו גם==
* פריפטאה - תפנית עלילתית ספרותית

קטגוריה:תורת הספרות
קטגוריה:טכניקות ספרותיות
No Limit Top Dogg

No Limit Top Dogg הוא אלבום האולפן הרביעי של הראפר האמריקאי, סנופ דוג, השני שלו בחברת התקליטים No Limit Records, והראשון בחברת התקליטים החדשה שייסד, Doggystyle Records. הוא יצא לאור במאי 1999 והניב 5 סינגלים, ביניהם הסינגל המצליח Bitch Please עם אקזיביט ונייט דוג, שבשנת 2000 הוציא הראפר אמינם "שיר המשך" בשם Bitch Please II בשיתוף ד"ר דרה. בשבוע הראשון לצאתו האלבום הגיע למקום השני במצעד הבילבורד 200, כשמכר מעל 187,000 עותקים. למרות שזהו האלבום הראשון של סנופ דוג שלא הגיע למקום הראשון במצעד זה, גם הוא הגיע למעמד אלבום פלטינה בארצות הברית, כשמכר מעל 1,500,000 עותקים בשנת 1999.

== רשימת השמעה ==

==קישורים חיצוניים==

קטגוריה:אלבומי סנופ דוג
קטגוריה:אלבומים באנגלית
קטגוריה:אלבומי חברת EMI
א געשעפט

א געשעפט (בעברית: עסקה) הוא שמו של סרט פעולה ביידיש משנת 2005, שהופק, צולם, ובוים על ידי יהודים חרדים במונסי, ניו יורק. זהו הסרט הראשון ביידיש שיוצא מקרב חוגים חרדיים, ואחד הסרטים הראשונים שהופקו ביידיש מאז שנות ה-40.

הסרט צולם בארצות הברית ברמת הפקה גבוהה יחסית, וזכה שם לתהודה. כמו כל סרט חרדי טיפוסי, צוות השחקנים בסרט מורכב מגברים בלבד.

"א געשעפט" הוא סרט שוד, המגולל את סיפורו של פרץ, סוחר שחייו משתרעים על קו התפר בין הרקע החרדי שלו לבין חיי עולם תחתון. פרץ מוכן להשתמש באלימות כדי לנהל את עסקיו המפוקפקים, והסרט עוקב אחר הקריירה הפלילית שלו. במאי הסרט, חסיד ויז'ניץ, ציין שהוא הושפע מכמה סרטי מיינסטרים אמריקאיים, כולל "לב אמיץ" של הבמאי מל גיבסון. עורך הסרט, רולנד מילמן, ערך מספר סרטי יידיש (סרט כושר "שווייץ" וסרט בישול "נו שמאלץ"), ולפיו המשחק בסרט "לא נפלא, אבל הצילום לא רע".

סביב השיווק הויראלי והאינטרנטי של הסרט, שהופנה בעיקר לקהל חרדי, התעורר פולמוס כאשר רבנים אסרו לצפות בו בשל חששם מחדירה של השפעות הקולנוע והתיאטרון לציבור החרדי. הסוציולוג חיים וקסמן מאוניברסיטת ראטגרס שיער כי העובדה שהסרט נעשה ביידיש הוסיפה לחששות, משום ש"אנשים עלולים לחשוב אם זה ביידיש, זה עושה את זה כשר". על-פי וקסמן, ההופעה של סרט ביידיש היה חלק משינוי משמעותי בעולם החרדי אשר החל לאמץ מגוון של מוצרי תרבות, כולל מוזיקה, סיפורת, ואפילו תיאטרון, שהדורות הקודמים להם נמנעו מהם.

הסרט משך גם תשומת לב בחוגים יהודיים חילוניים בעלי עניין ביידיש, משום שמדובר במסמך ביידיש בן זמננו. הוא הוקרן בין היתר ב"אשכנז פסטיבל" בטורונטו ובפסטיבל היידיש באוניברסיטת אריזונה. בשנת 2009 יצא הסרט בישראל תחת השם "העסקה", וצורף לו דיבוב בעברית.

==קישורים חיצוניים==
* 
* 
*[https://www.youtube.com/watch?v=wwPYGhqZJ3U צפייה בסרט ביוטיוב]
*[http://www.dosmusic.co.il/2010/02/blog-post_1011.html דף הסרט], באתר דוסמיוזיק

==הערות שוליים==

קטגוריה:סרטי פעולה אמריקאיים

קטגוריה:סרטים ביידיש
קטגוריה:יהדות חרדית בקולנוע
קטגוריה:סרטי 2005
קטגוריה:סרטי קולנוע חרדי
גאורגיוס פאפאדופולוס

גאורגיוס פאפאדופולוס (ביוונית: Γεώργιος Παπαδόπουλος, 5 במאי 1919 - 27 ביוני 1999) היה איש צבא יווני, מוביל ההפיכה הצבאית מ-21 באפריל 1967 ביוון וראש הממשל הצבאי בעל הצביון הימני קיצוני ששלט במדינה בשנים 1972–1973. כיהן בתפקיד של עוצר הכתר של ממלכת יוון. בשנת 1973 ביטל את המלוכה והפך לנשיא הראשון של הרפובליקה היוונית השלישית, אותה הקים, עדיין בתנאי רודנות.

==ילדות==
פאפאדופולוס נולד באלאיוחורי, כפר קטן במחוז אקסאה שבאי פלופונסוס בדרום יוון לקריסטס פאפאדופולוס, מורה, ואשתו קריסולה. הוא היה הבן הבכור ולו היו שני אחים, קונסטנדינוס וחראלאמבוס. לאחר שסיים את לימודי התיכון ב-1937 התקבל לבית ספר לקצינים שם סיים את לימודיו ב-1940.

==ימי מלחמת העולם השנייה==
במהלך מלחמת העולם השנייה היה עד לכיבוש יוון בידי גרמניה הנאצית, איטליה ובולגריה. בזמן זה עבד במשרד לחלוקת אוכל בתור אנטי-קומוניסט ולא הצטרף לקבוצות התנגדות שמאלניות. המשרד בו עבד היה תחת פיקודו של הקולונל קורוקולאקוס, קצין שהיה אחראי על הקמתם של גדודי הביטחון בפטרס. גדודים אלה היו יחידות צבא שנוצרו בהוראת ממשלת הבובות היוונית במטרה לתמוך בכוחות הכיבוש הגרמניים. בתחילת 1944 עזב את יוון בסיוע המודיעין האנגלי ונסע למצרים שם ישבה הממשלה הגולה של יוון.

==ההפיכה הצבאית של 1967==

ב-21 באפריל 1967, חודש לפני הבחירות הכלליות, הוביל פאפאדופולוס ביחד עם עוד מספר קצינים הפיכה מוצלחת, תוך ניצול המצב הפוליטי המסובך במדינה שנוצר בעקבות הקונפליקט בין המלך קונסטנטין השני לבין ראש הממשלה המזדקן גאורגיוס פאפאנדראו.

===משטר הקולונלים===
מהשלבים הראשונים צץ פאפאדופולוס כאדם החזק במשטר החדש. הוא מונה לשר ההגנה הלאומית, ושר הנשיאות ומעמדו אף התחזק כאשר מונה לראש ממשלה לאחר הפיכת הנגד הכושלת של המלך. נוסף על כך, ב-21 במרץ 1972 מינה את עצמו "רגנט יוון", ראש המדינה. משטרו של פאפאדופולוס הטיל משטר צבאי, צנזורה, מעצרים המוניים ועינויים של אסירים פוליטיים. אלפים ממתנגדי המשטר הושלכו לכלא או הוגלו לאיים האגאיים. להצדקת מעשיו אמר פאפאדופולוס שמהלכים אלו ננקטו על מנת למנוע מהמדינה ליפול לידיים קומוניסטיות. עקב מדיניותו האנטי-קומוניסטית הנוקשה זכה לתמיכת ארצות הברית.

==נפילת המשטר הצבאי==
לאחר מהומות הסטודנטים באוניברסיטה הטכנית הלאומית של אתונה ב-17 בנובמבר 1973, ממשלתו הודחה ב-25 בנובמבר של אותה שנה בידי גורמים של הקו הנוקשה בצבא. הסתמכותו הרבה על הצבא נתנה עילה למפקד בריגדה דמטריוס יואנידיס להדיח אותו ולעמוד בראש המשטר. פאפאדופולוס הושם במעצר בית בווילה שלו בזמן שיוון חזרה לדיקטטורה צבאית "אורתודוקסית". לאחר החזרת הדמוקרטיה ב-1974 פאפאדופולוס ושותפיו נשפטו והורשעו בבגידה חמורה, עינויים ופשעים נוספים. ב-23 באוגוסט 1975 הוא ובכירים נוספים במשטר הצבאי נמצאו אשמים ונשפטו לגזר דין מוות שהומר למאסר עולם. לפאפאדופולוס הוצעה חנינה אך הוא לא הסכים לה מאחר שכללה הודאה בפשעים שלו וחרטה עליהם. הוא נשאר בכלא עד למותו ב-27 ביוני 1999 בגיל 80 מסרטן.

==מורשת==
כיום פאפאדופולוס מהווה סמל ביוון לדיקטטורה וקסנופוביה. תומכיו מוקירים אותו על טיפוח התרבות היוונית, הקמת שלטון חזק ומלחמתו בקומוניזם.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים יוונים
קטגוריה:יוונים שנולדו ב-1919
קטגוריה:נפטרים ב-1999
שפיץ יפני

שפיץ יפני הוא כלב המשויך לקבוצת כלבי שפיץ. השפיץ היפני נחשב ככלב אינטליגנטי מאוד וקל לאילוף. הוא מתאים למשפחות בשל אהבתו הגדולה לבני האדם, נאמנותו והסתגלותו המהירה למשפחה, לרבות ילדים.

== היסטוריה של הגזע ==
כלבי השפיץ היפני נחשבים מרשימים ביופיים, הם מגזע קטן ושימשו לאורך השנים ככלבי בית ולוויה. הם הופיעו במקורות לראשונה בסוף שנות ה-40, אולם, במקור התפתחו מגזע השפיץ הגרמני הגדול, והופיעו כבר בתחילת שנות ה-20, אז שימשו בעיקר ככלבי מזחלות.

== מבנה ומראה כללי ==
כלבי שפיץ יפני הם כלבים קטנים. במראם החיצוני, כלבי השפיץ דומים לכלב מסוג סמוייד, אך קטנים מהם. זנבו של השפיץ היפני מורם ומסתלסל מעל גבו, אוזניו חדות וזקופות ופרוותו לבנה מלאה ונוחה להברשה ולטיפול. באזור הרגליים וכפות הרגליים ישנה פחות פרווה מאשר על שאר הגוף. לשפיץ עיניים כהות ומעט מלוכסנות עם ריסים לבנים, פניו של השפיץ בצורת יתד.

משקלו של השפיץ היפני בממוצע הוא 6 קילו וגובהו כ-30 ס"מ.

== אופי והתנהגות ==
כלבי השפיץ היפני ידועים באופיים הידידותי והמהימן. כלבי שפיץ ידועים כאינטליגנטים ובעלי קליטה מהירה, כך שאילוף שפיץ יפני לא יימשך זמן רב. הכלבים הם ערניים, ומזהירים את בעליהם מכל רעש חשוד. בנוסף לכך הם דואגים מאוד לבעליהם. שפיץ יפני יסגל את עצמו לאורח החיים ולרמת הפעילות הפיזית של בעליו, משחקים כמו משיכה בחבל והחזרת מקל הם מהאהובים עליו, כמו כן, השפיץ נהנה לרוץ חופשי ללא רצועה.

== בריאות ==
כלבי שפיץ יפני מוכרים ככלבים בריאים שכמעט ולא סובלים מבעיות גנטיות, מלבד בעיה אופיינית מאוד לגזע שהיא לחות רבה בעיניים, מה שמצריך במקרים מסוימים טיפול. כלבי שפיץ יפני אינם גורמים לבעיות אלרגיה של אבק ופרווה ואינם מזילים רוק מפיהם.

== קישורים חיצוניים ==

קטגוריה:הקבוצה החמישית של הפדרציה הבין-לאומית לכלבנות
קטגוריה:הקבוצה השביעית של מועצת הכלבנות האוסטרלית הלאומית
קטגוריה:הקבוצה השישית של מועדון הכלבים הקנדי
קטגוריה:גזעי כלבים

ja:スピッツ (犬)#日本スピッツ
המרכז הלאומי לקולנוע יהודי

המרכז הלאומי לסרטים יהודיים (באנגלית: National Center for Jewish Film) הוא מוסד ללא כוונת רווח שבבעלותו האוסף הגדול ביותר של סרטי וידאו בנושאים יהודיים מחוץ לישראל. מטרת המוסד היא לאסוף, לשחזר, לשמר, לקטלג, ולהציג בתערוכות סרטים עם ערך אמנותי וחינוכי רלוונטיים להוויה היהודית, ולהפיץ חומרים אלה לקהל כמה שיותר רחב. המרכז נוסד בשנת 1976, והוא שוכן בקמפוס של אוניברסיטת ברנדייס בוולת'אם, מסצ'וסטס.

==האוסף==
ארכיון ה-NCJF מחזיק בבעלותו אוסף בלעדי של אלפי קלטות וידאו מקוריות (מאסטר) וכ-10,000 סרטים עלילתיים, תיעודיים, סרטונים ביתיים, יומני חדשות וסרטים מוסדיים שצולמו משנת 1903 ועד היום. הסרטים עוסקים במגוון רחב של נושאים: חוויית ההגירה של יהודי ארצות הברית, תיאטרון וקולנוע יידיש, הווי יהודי אירופה טרום מלחמת העולם השנייה, השואה, האמנות והמוזיקה ביהדות, יחס היהודים לקבוצות אחרות, התרבות הספרדית, היסטוריה ישראלית, וכן תיאורים הוליוודיים של חיים יהודיים.

האוסף של המרכז כולל מחקרים אתנוגרפיים מצולמים של קהילות יהודיות בעבר ובהווה במדינות סין, מקסיקו, מרוקו, אוסטרליה, תוניסיה, רוסיה, ארגנטינה, בוסניה, הודו, רומניה, יוון, מצרים. בנוסף, האוסף מחזיק ביומני מסע המתעדים את החיים היהודיים בפולין לפני מלחמת העולם השנייה, ביומני חדשות של ממשלת ארצות הברית מתקופת מלחמת העולם השנייה, במחקרים בתולדות ישראל, סרטי שואה שחוקרים אתרי ג'נוסייד פחות מוכרים כמו טרנסניסטריה ובאבי יאר, ובסרטי תעמולה אנטי יהודית. הסרטים שמפיצה NCJF מאפשרים להפריך סטריאוטיפים על יהודים וכן ליידע את הציבור אודות המגוון והעושר התרבותי של החיים היהודיים.

==פעילויות נוספות==
המרכז מפנה משאבים רבים לשימור ושחזור של סרטים נדירים בסכנת הכחדה, ובמסגרת פעילות זו שומרו ושוחזרו 36 סרטים עלילתיים ביידיש. המרכז מפיץ כ-350 סרטים, כולל הפקות של מעל 100 יוצרי סרטים עצמאיים עכשוויים. הסרטים מוצעים למכירה כקלטות וידאו ו-DVD לשימוש ביתי או חינוכי. החומרים הנדירים במרכז הסרט שימשו כבסיס לספרים ומאמרים רבים, וכן נכללו בהפקות קולנועיות וטלוויזיות ובתערוכות מוזיאון רבות. כמו כן, המרכז מספק ייעוץ וסיוע במחקר לכ-2000 אנשים ומוסדות בשנה.

NCJF מארגנת מדי שנה את פסטיבל הסרטים "Jewish film" המתקיים מאז שנת 1998 בסינמטק אידי ולו וסרמן שבאוניברסיטת ברנדייס.

==קישורים חיצוניים==
* 
* [http://www.filmpreservation.org National Film Preservation Foundation] 
* [http://www.amianet.org/ Association of Moving Image Archivists Website] 

==הערות שוליים==

קטגוריה:ארכיוני קולנוע
קטגוריה:קולנוע יהודי
קטגוריה:אוניברסיטת ברנדייס
טונגה במשחקים האולימפיים

טונגה השתתפה לראשונה במשחקים האולימפיים באולימפיאדת לוס אנג'לס (1984) ומאז השתתפה ברציפות בכל האולימפיאדות שנערכו מאז. הספורטאי היחיד בן טונגה שזכה במדליה אולימפית היה המתאגרף פָּאֶאָה וולפגראם, שזכה במדליית כסף באולימפיאדת אטלנטה (1996). זכייתו הפכה את טונגה למדינה הקטנה ביותר בעולם שספורטאי מטעמה זוכה במדליה במשחקי הקיץ.

לקראת אולימפיאדת ונקובר (2010) נעשו מאמצים להכשיר גולש לוג', ומספר ספורטאים נשלחו להתאמן בגרמניה, במטרה לשלוח משלחת ראשונה מטונגה למשחקי החורף אך איש מהם לא הצליח להשיג את הקריטריונים הדרושים להשתתפות במשחקים. הופעת הבכורה של ספורטאי מטונגה במשחקי החורף הייתה באולימפיאדת סוצ'י (2014). היה זה אזרח טונגה שנבחר לאחר קמפיין של בית המלוכה בשיתוף עם חברת אופנה גרמנית ושינה את שמו לברונו בנני כשמה של החברה כאקט פרסומי.

פיטה טאופטופואה היה נציג המדינה במשחקי חורף ומשחקי קיץ (ב-2016 ו-2018).

==מדליות==

===לפי אולימפיאדה===
באולימפיאדות הקיץ:
{| class="wikitable" style="text-align:center; font-size:90%; width:31em;"
! אולימפיאדה
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| אולימפיאדת לוס אנג'לס (1984) || 0 || 0 || 0 || 0
|-
|align=right| אולימפיאדת סיאול (1988) || 0 || 0 || 0 || 0
|-
|align=right| אולימפיאדת ברצלונה (1992) || 0 || 0 || 0 || 0
|-
|align=right| אולימפיאדת אטלנטה (1996) || 0 || 1 || 0 || 1
|-
|align=right| אולימפיאדת סידני (2000) || 0 || 0 || 0 || 0
|-
|align=right| אולימפיאדת אתונה (2004) || 0 || 0 || 0 || 0
|-
|align=right| אולימפיאדת בייג'ינג (2008) || 0 || 0 || 0 || 0
|-
|align=right| אולימפיאדת לונדון (2012) || 0 || 0 || 0 || 0
|-
|align=right| אולימפיאדת ריו דה ז'ניירו (2016) || 0 || 0 || 0 || 0
|-
|align=right| אולימפיאדת טוקיו (2020) || 0 || 0 || 0 || 0
|-
! סך הכל || 0 || 1 || 0 || 1
|}

===לפי ענף===
בענפי הקיץ:
{| class="wikitable" style="text-align:center; font-size:90%; width:31em;"
! ענף
! style="background-color:gold;"| זהב
! style="background-color:silver;"| כסף
! style="background-color:#cc9966;"| ארד
! סך הכל
|-
|align=right| איגרוף || 0 || 1 || 0 || 1
|-
! סך הכל || 0 || 1 || 0 || 1
|}

==ראו גם==
* טונגה במשחקים הפאראלימפיים
* טונגה במשחקים האולימפיים לנוער

==קישורים חיצוניים==

* [http://www.sportingpulse.com/assoc_page.cgi?assoc=3857&pID=2 התאחדות ענפי הספורט והועד האולימפי הלאומי של טונגה] באתר התאחדות הוועדים האולימפיים הלאומיים של אוקיאניה

==הערות שוליים==

קטגוריה:טונגה: ספורט
קטגוריה:מדינות במשחקים האולימפיים
מפל הנילוס הכחול

מפל הנילוס הכחול הוא מפל מים על נהר הנילוס הכחול באתיופיה. שמו המקומי הוא טיס אבאיי, שפירושו באמהרית "מפל הנילוס", או טיס איסאטי - "מפל האש". המפל נמצא כ-30 ק"מ במורד הנהר מאגם טאנה והעיר בהר דר, ונחשב לאחד ממוקדי התיירות הראשיים של אתיופיה.

המפל מורכב מ-4 ערוצים מקבילים המשתנים מזרם חלש בתקופות יבשות ועד מעל ל-400 מטר רוחב בתקופות גשומות. גובה המפל נע בין 37–45 מטר. מפל הנילוס הכחול בודד את האקולוגיה של אגם טאנה משאר האקולוגיה של הנילוס, ולבידוד זה היה תפקיד מכריע באבולוציה של החי האנדמי לאזור.

במרחק קצר במורד המפל נמצא גשר אבן שנבנה בשנת 1626 בהוראת הקיסר סוסניוס.
מפל הנילוס הכחול, פברואר 2006

== קישורים חיצוניים ==

* [https://ethiopia.co.il/מפלי-הנילוס-הכחול-2/ מפלי הנילוס הכחול] באתר אתיופיה

נילוס הכחול
קטגוריה:אתיופיה: גאוגרפיה
רוי שיידר

רוי ריצ'רד שיידר (באנגלית: Roy Richard Scheider; 10 בנובמבר 1932 – 10 בפברואר 2008), היה שחקן קולנוע אמריקאי מועמד שני פרסי אוסקר על תפקידיו בסרטים "הקשר הצרפתי" ו"כל הג'אז הזה" וגם ידוע בתור שריף מרטין ברודי בסרטי "מלתעות" וקפטן נייתן ברידג'ר בסדרת המדע הבדיוני "סיקווסט".

==ביוגרפיה==
שיידר נולד בעיר אורנג' שבניו ג'רזי לאנה ולרוי ברנרד שיידר.
השתתף בילדותו בתחרויות אגרוף ובייסבול ולמד דרמה בגיל מאוחר יותר באוניברסיטת ראטגרס וב"מכללת פרנקלין ומארשל".
לאחר שירות של שלוש שנים בחיל האוויר האמריקאי הופיע שיידר בפסטיבל שייקספיר שבניו יורק וזכה בפרס אובי.

==קריירת משחק==
שיידר ערך את הופעת הבכורה הקולנועית שלו בסרט האימה "קללתה של הגופה החיה".
פרץ לתודעה המקומית והעולמית ב-1971 עם הופעותיו בסרטי הפשע הקלאסיים "הקשר הצרפתי" בתפקיד שהעמיד אותו לפרס אוסקר לשחקן המשנה הטוב ביותר בתור הבלש באדי רוסו שותפו של ג'יימס "פופאי" דוייל (ג'ין הקמן) ו"נערת הטלפון והבלש" בתור פרנק ליג'ורין הסרסור של נערת הליווי ברי דניאלס (ג'יין פונדה).

בשנת 1975 נבחר שיידר על ידי סטיבן ספילברג לשחק את התפקיד הראשי של השריף עיירת החוף מרטין ברודי באחד ממותחני האימה הטובים והמצליחים בכל הזמנים "מלתעות", שיחק את הדמות גם בסרט ההמשך "מלתעות 2" שזכה להצלחה מסחרית.
לאחר מכן שיחק בדרמה הספרותית "איש המרתון" בתור הנרי אחיו של רץ המרתון הצעיר תומאס לוי (דאסטין הופמן) ובמותחן ההרפתקאות "מכשף".

ב-1979 הציג שיידר את הופעתו הטובה בקריירה בדרמה המוזיקלית "כל הג'אז הזה" . בסרט גילם את הכוראוגרף ובמאי התיאטרון המתהולל ג'ו גידאון וקיבל מועמדויות לפרס אוסקר לשחקן הטוב ביותר, לפרס גלובוס הזהב שאותן הפסיד לדאסטין הופמן ולפרס באפט"א.

בשנות ה-80 התפרסם בסרט הפעולה "רעם כחול" בתפקיד פרנק מרפי טייס המסוקים של משטרת לוס אנג'לס וב "2010- השנה בה ניצור קשר" סרט ההמשך למותחן המדע בדיוני "2001: אודיסיאה בחלל" בו שיחק ד"ר הייווד פלויד ראש המשלחת של המעבורת דיסקברי.

השתתף בסרט של דייוויד קרוננברג "ארוחה עירומה" בתור הדמות הספרותית של ד"ר בנוואיי. גלם את הדמות הראשי בסדרת הטלוויזיה המדע בדיוני "סיקווסט" מבית הפקות של סטיבן ספילברג, ששודר בין השנים 1993 ל-1996 ברשת NBC בתור נייתן ברידג'ר, הקפטן של הצוללת תת-ימית מתקדמת בשם "seaQuest DSV" במטרתה לגלות המעמקים של האוקיינוסים בעתיד הרחוק, אף על פי שצבר פופולריות רבה שיידר תקף בחריפות את מפיקי הסדרה לאחר שינויים רבים לעונה השנייה, שצבר שערורייה בתקשורת ואצל המעריצים. הוא רצה לפרוש אבל לא יכול היה לבטל את החוזה ונאלץ להישאר עד תום העונה השנייה, לקריאת העונה השלישית והאחרונה המפיקים הסכימו שהוא יעזוב בתנאי שיופיע בתור אורח לכמה פרקים ומחליפו יהיה מייקל איירונסייד. שיידר גם שיחק בסרטו של פרנסיס פורד קופולה "מוריד הגשם" (1997) ובמותחן "בית רוסיה".

ב-2004 שיחק בסרט הפעולה "המעניש" בתור פרנק קאסל האב, אביו של המעניש.

==חיים אישיים==
לשיידר בת אחת מאשתו הראשונה העורכת סינ'תיה שיידר ושני ילדים מאשתו השנייה השחקנית ברנדה קינג.
שיידר סבל במשך מספר שנים ממחלת סרטן המיאלומה, נפטר בשנת 2008 בבית החולים המדעי של אוניברסיטת ארקנסו שבליטל רוק, ארקנסו.

== פילמוגרפיה נבחרת ==

== קישורים חיצוניים ==

* 

* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס אובי
קטגוריה:בוגרי מכללת פרנקלין ומרשל
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1932
קטגוריה:אמריקאים שנפטרו ב-2008
חיה קציר

חיה קציר (נולדה ב-15 במרץ 1955) היא אשת עסקים ישראלית-אמריקאית. בעבר הייתה דוגמנית ושחקנית קולנוע ישראלית. "נערת ישראל" לשנת 1973.

== קורות חייה ==
קציר נולדה בצפון תל אביב בשם חיה קצובס, בת אמצעית במשפחה בה אביה, חיים, היה נהג אוטובוס בחברת דן ואמה, אסתר, ניצולת שואה, הייתה עקרת בית. למדה בסמינר הקיבוצים.

בשנת 1973, בגיל 17, זכתה בתואר "נערת ישראל" (כמלכת היופי נבחרה לימור שריר); לקראת התחרות שונה שמה הרשמי ל"חיה קציר". היא נשלחה לייצג את ישראל בתחרות מיס עולם, שהתקיימה באולם אלברט הול בלונדון בנובמבר 1973, והוכתרה בה כסגנית שלישית. שירתה בצבא כפקידה בקריה.

בשנת 1974 החלה קציר לשחק בסרטי קולנוע שנוצרו באותה תקופה. גילמה בין היתר את גילה זוהר, בת העשירים שמתאהבת בצ'רלי, הנוכל השרמנטי (אותו מגלם יהודה ברקן) בסרט הפולחן "צ'רלי וחצי" בבימויו של בועז דוידזון; ואת בתיה בסרט "שרית" של ג'ורג' עובדיה, לצידו של יגאל בשן. בעקבות התחרות והסרטים עבדה בדוגמנות. קציר לא יועדה במקור לשחק את גילה זוהר ב"צ'רלי וחצי". תחילה נבחרה הזמרת עדנה לב לתפקיד, אך אף על פי שהיא עברה את הבחינות, הבמאי החליט כי הוא מעביר את התפקיד לזמרת אילנית. אותו המקרה אירע גם לאילנית, והבמאי החליט כי קציר תשחק במקומה. בהמשך ויתרה על תפקיד בסרט "דיזנגוף 99".

בשיא הצלחתה, בשנת 1976, עזבה את ישראל לארצות הברית, בעקבות בן זוגה, שם היא חיה מאז. כיום מתגוררת קציר בלוס אנג'לס; היא גרושה ואם לשתי בנות, ומנהלת עסק שהקימה בתעשיית המכוניות.

==קישורים חיצוניים==

* 

קטגוריה:שחקניות קולנוע וטלוויזיה ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם
קטגוריה:ישראליות שנולדו ב-1955
קטגוריה:ישראלים שנולדו ב-1955
מלווין ברג'ס

מלווין ברג'ס (באנגלית: Melvin Burgess; נולד ב-25 באפריל 1954) הוא סופר ילדים ותסריטאי בריטי.

== ביוגרפיה ==
ברג'ס נולד בעיירה טוויקנהם שבחבל מידלסקס בבריטניה. לאחר שסיים את הלימודים בבית הספר עבר קורס בן חצי שנה בעיתונאות וניסה להתפרנס מכתיבה בערים בריסטול ולונדון. בשנת 1990 התפרסם ספרו הראשון "The Cry of the Wolf" (יללת הזאב), שהיה להצלחה מסחרית וביקורתית, והביא לו מועמדות ראשונה למדליית קרנגי המוענקת לסופרי ילדים.

לאחר הצלחתו הוציא בממוצע ספר לשנה. ספריו זכו להצלחה מסחרית, ותורגמו לשפות שונות, ובהן עברית. ברג'ס היה מועמד למדליית קרנגי ארבע פעמים, ובשנת 1996 זכה בפרס על ספרו "ג'אנק". כן זכה בשנת 1997 בפרס עיתון הגרדיאן לספרות ילדים על הספר "ג'אנק", ובשנת 2001 זכה בפרס מחוז לנקשייר לספרות ילדים על ספרו "Bloodtide". ספריו "ג'אנק" ו"An angel for May" (מלאך למאי) עובדו לסרטי טלוויזיה.

בשנת 2009 כתב את התסריט לסדרת הטלוויזיה "הבאר" ששודרה בערוץ ה-BBC. סדרה זו הייתה סדרת אימה למתבגרים, שלוותה במשחק מחשב אינטראקטיבי שבו יכלו הצופים להשתתף בפרקי הסדרה באמצעות משחק דרך אתר האינטרנט של הסדרה.

ספריו של ברג'ס עוסקים בבעיות גיל ההתבגרות, וסגנונו ישיר וכולל ביטויים מיניים. שניים מספריו היוו מוקד למחלוקת:
* "ג'אנק", שיצא לאור ב-1999, תיאר חבורת נערים ונערות הבורחים מן הבית ומתמכרים להרואין. הספר היה לאחד מספרי הנוער המדוברים ביותר בבריטניה.
* הספר "עושים את זה" (2003) תיאר חבורת נערים המתכוננת לקיים יחסי מין בפעם הראשונה. הספר עורר מהומה תקשורתית בבריטניה, בשל נושאו ובשל השימוש בסלנג ובמילים גסות. ברג'ס טען כי התיאורים המיניים והשימוש בשפה גסה נועדו לקרב את הנוער לקריאה, וכי לא נכתבים מספיק ספרים המתארים את עולמם של בני הנוער. הספר שימש כבסיס לסדרת טלוויזיה בשם "Life as we know it". 

כתיבתו של ברג'ס היא רבגונית, והוא שולח ידו גם בכתיבת פנטסיה ומדע בדיוני. כן נבחר לעבד את התסריט של הסרט "בילי אליוט" לספר.

==ספריו שיצאו לאור בעברית==

* ג'אנק, הוצאת כנרת, 1999.
* גאוות הדם, תרגמה רחל וול, הוצאת כנרת, 2001.
* עושים את זה, תרגם אהוד תגרי, הוצאת כנרת, זמורה ביתן, 2007.

==קישורים חיצוניים==
* 
* [http://www.andersenpress.co.uk/index.php?option=com_content&view=article&id=32592:28997&catid=38:b&Itemid=63 דף הסופר של ברג'ס בהוצאת אנדרסן]
* 

==הערות שוליים==

קטגוריה:סופרי ילדים ונוער בריטים
קטגוריה:זוכי מדליית קרנגי
קטגוריה:בריטים שנולדו ב-1954
גובה קונצרט

גובה קונצרט (באנגלית: Concert pitch) הוא מושג מוזיקלי, הנוגע ליחס הגובה שקבוצת כלי נגינה מתכווננת על פיו לצורך ביצוע. "גובה קונצרט" עשוי להשתנות מהרכב להרכב, ולאורך ההיסטוריה המוזיקלית חלו בו שינויים ניכרים. המושג משמש גם ביחס לתדר לצליל לה בתזמורת, כלומר, "גובה קונצרט" מציין את ההבדל בין התווים הכתובים בפרטיטורה לצלילים הנשמעים בפועל.

כדי למנוע חשש לאי-הבנה וכפל-משמעות בהתייחס לגבהי צליל בכלים שיש בהם טרנספוזיציה, המונח "גובה קונצרט" מתייחס כאן לכלי נגינה שאין נעשית בו טרנספוזיציה. בספרות המוזיקה משתמשים גם במונח "גובה סטנדרטי בין-לאומי". כלים שבהם נעשית טרנספוזיציה מנגנים בסולמות שונים מאלה שבהם מנגנים כלים שאין בהם טרנספוזיציה – לדוגמה, נגינת דו בקלרינט במי♭ או בחצוצרה בסי♭ מפיקה סי♭ של כלי שאין בו טרנספוזיציה. צליל זה ייקרא אפוא "סי♭ קונצרטי".

כוונון בין-לאומי מוסכם לגובה קונצרט נקבע ב-1960 כתדר של 440 תנודות בשנייה (הרץ) לצליל לה. כיוון הכלים בתזמורת נעשה לפי לה בתדר זה, שאותו משמיע בדרך כלל אבוב, שיש לו יחסית מעט אוברטונים. בהרכבים של כלים אותנטיים משתמשים על פי רוב בתדר נמוך יותר, שהיה מקובל בתקופות קודמות: הנפוץ ביותר מבין אלה הוא לה=415Hz, כלומר נמוך בחצי טון מן הגובה המודרני. במוזיקת בארוק צרפתי נפוץ הגובה לה=392Hz, כלומר בערך טון אחד נמוך מן הגובה המודרני, ובמוזיקה מן התקופה הקלאסית מנגנים לעיתים קרובות בגובה ביניים כלשהו – בדרך כלל לה=430Hz. במוזיקה מוקדמת יותר יש הבוחרים כלים גבוהים יותר, בסביבות לה=460Hz. בעשורים האחרונים ניכרת מגמה בקרב תזמורות מודרניות, במיוחד בארצות הברית, לנגן על פי לה בגובה 442 או אף 443 הרץ, מה שנותן צבע מבריק יותר ואינו מחייב שינוי בכלי הנגינה הקיימים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תאוריית המוזיקה

uk:Камертон#Стандарти камертонів
חסוויורט

חָסַוְויוּרְט (בצ'צ'נית: Хасу-Эвл, באווארית: Хасавюрт, ברוסית: Хасавюрт, בלאקית: Хасав) היא עיר בדרום רוסיה ברפובליקת דאגסטן, השנייה בגודלה ברפובליקה לאחר הבירה מחצ'קלה. העיר קרויה על שמו של קיסר קומיקי בשם חסיוו (חסאב). העיר ממוקמת כ-40 דקות נסיעה לכיוון ההרים מהבירה מחצ'קלה.

העיר ידועה ברוסיה כעיר לידתם של הרבה מן הממתאבקים שזכו להצלחה רבה באולימפיאדות.
אחוז הצ'צ'נים בעיר 30%, אווארים קווקזים 28%, קומיקים 27%, דרגינים 5%, לאקים 4%, רוסים 3% ולזגינים 2%

העיר מפורסמת בשל היותה לב העימות הרוסי-צ'צ'ני, ואף הייתה המקום שבו נחתם הסכם חסוויורט, שהעניק אוטונומיה כמעט מלאה לצ'צ'ניה.

== דמוגרפיה ==
על פי מפקד האוכלוסין שנערך בשנת 2010, 30.7% מתושבי העיר הם אווארים קווקזים, 28.5% הם צ'צ'נים, 28.1% הם קומיקים, 4.1% הם דרגינים, 3.3% הם לאקים, 2.3% הם רוסים ו־1.6% הם לזגינים.<ref></ref>

== ערים תאומות ==

* 

==קישורים חיצוניים==

* 
* 

== הערות שוליים ==

קטגוריה:דגסטן: ערים
קטגוריה:קווקז: יישובים
קטגוריה:יישובים שהוקמו ב-1846
MobileMe

MobileMe היה ענן המחשוב שיוצר על ידי חברת אפל ושוחרר ב-5 בינואר 2000 כ-iTools. ב-9 ביולי 2008 שחררה אפל מחדש את שירותי הענן בכנס ה-WWDC. 
הוא נסגר ביוני 2011 לאחר השקת iCloud.<ref></ref>

== שירותים ==
ימין
* מצא את האייפון שלי – Find My iPhone היא אפליקציה המאפשרת את מציאת מכשיר האייפון, אייפוד טא'ץ או האייפד באמצעות האתר icloud.com, באתר ניתן לראות את מיקום המכשיר על המפה ולשלוח לו הודעה, לנעול או למחוק אותו. שירות Find My iPhone זמין בחינם למשתמשי המכשירים המעודכנים לגרסת iOS 4.2.1 ומעלה.

==קישורים חיצוניים==
* 

== הערות שוליים ==

קטגוריה:אפל
קטגוריה:שירותי מחשוב ענן
קטגוריה:שירותי אינטרנט
חלקת ראשי ההסתדרות הציונית העולמית ומשפחת הרצל

הרחבה שבקדמת חלקת קברי משפחת הרצל וראשי ההסתדרות הציונית העולמית
חלקת ראשי ההסתדרות הציונית העולמית ומשפחת הרצל היא חלקת קבורה ממלכתית בהר הרצל בירושלים, בה נקברו ראשי ההסתדרות הציונית העולמית ובני משפחתו של בנימין זאב הרצל. החלקה ממוקמת בסמוך לקברו של הרצל וסמוך לחלקת גדולי האומה.

לאחר העלאת עצמותיו של הרצל וקבורתו בפסגת ההר הנושא את שמו, הוחלט כי גם בני משפחתו ייקברו לצידו בחלקה מיוחדת ובה יקבר גם דוד וולפסון שהיה מנהיג התנועה הציונית. לאחר העברתו לקבורה של וולפסון בחודש מרץ 1951 הוחלט כי גם יתר ראשי התנועה הציונית יקברו לצידו.

החלקה מעוצבת בצורת האות ר' ובכניסה אליה ישנה תצפית הצופה אל העיר ירושלים.

==קברי ראשי ההסתדרות הציונית והסוכנות היהודית==
* דוד וולפסון
* נחום סוקולוב
* לואי אריה פינקוס
* שמחה דיניץ
* אריה דולצ'ין
* ברל לוקר
* נחום גולדמן

==קברי משפחת הרצל==
* יעקב הרצל - אביו של הרצל
* ז'נטה לנה הרצל - אימו של הרצל 
* פאולינה הרצל - אחותו של הרצל
* האנס הרצל - בנו של הרצל
* פאולינה הרצל - בתו של הרצל
* סטפן תאודור ניומן-נורמן - נכדו של הרצל

בנוסף מוצבת בחלקה מצבת זיכרון לזכר מרגרטה גרטרודה הרצל, בתו של הרצל ואמו של סטפן תאודור נורמן, שנספתה בשואה בגטו טרזיינשטט.

<gallery>
קובץ:Herzl family graves 4.jpg|קבריהם של האנס ופאולינה - ילדיו של הרצל
קובץ:Herzl family graves 5.jpg|קבר יעקב הרצל - אביו של הרצל
קובץ:Herzl family graves 3.jpg|קבר ז'נטה לנה הרצל - אימו של הרצל
</gallery>

==ראו גם==
* משפחת הרצל

== לקריאה נוספת ==
* דורון בר, אידאולוגיה ונוף סמלי - קבורתם בשנית של אנשי שם יהודיים באדמת ארץ ישראל 1967-1904, הוצאת ספרים ע"ש מאגנס, תשע"ה

==קישורים חיצוניים==

* 
* 

*
הרצל
קטגוריה:הנצחת בנימין זאב הרצל
קדם-דפוס

קדם-דפוס (באנגלית: Prepress) הוא תהליך בתעשיית הדפוס וההוצאה לאור המתרחש בין יצירה של פריסת הדפסה לבין ההדפסה הסופית. תהליך זה כולל ייצור של גלופת הדפסה, נושאת תמונה או תבנית, כמו גם את ההתאמה של תמונות וטקסטים או יצירת קובץ הדפסה באיכות גבוהה. בתהליך קדם-דפוס כיום משלוח ההדפסה מהלקוח הוא בדרך כלל אלקטרוני בפורמט PDF.

==שלבי הקדם-דפוס==
השלבים הבאים נחשבו כל אחד כחלק מהקדם-דפוס בזמן זה או אחר:
# סידור האותיות, מקצוע שהיה קיים ממהפכת הדפוס עד סוף שנות ה-70 של המאה ה-20 עם המצאת המדפסות.
# העתקת עריכה (Copy editing), העבודה שעושה עורך כדי לשפר את העיצוב, הסגנון והדיוק של כתב היד.
# שפת סימון, שפה מלאכותית המשתמשת בקבוצה של הערות לטקסט המגדירות את מבנה הטקסט ואופן הצגתו. שפות סימון נמצאו בשימוש במשך מאות שנים, ובשנים האחרונות שימשו גם בהגדרות הקלדה ממוחשבת.
#הגהה
# הוספת מפתח עניינים

קטגוריה:דפוס
קטגוריה:מונחים בהדפסה
הצופן האלכסנדרוני

הצופן האלכסנדרוני (באנגלית: The Alexander Cipher) הוא ספר מתח בחיבורו של הסופר ויל אדמס שנכתב בשנת 2007. זהו סיפורו של הארכאולוג הימי דניאל נוקס (שטוען שהוא בסה"כ "ארכאולוג שיודע לצלול") המנסה לאתר את קברו של אלכסנדר הגדול, דמות שהוא מעריץ מילדות ושהשפיע רבות על ההיסטוריה עולמית. החיפושים אחר אתר הקבר המפורסם נעשים במצרים כשהוא נרדף על ידי מאפיונר מקומי וכוחות הצבא והמשטרה המצריים, ובשילוב של אינטרסים פוליטיים של העם המוקדוני היושב ביוון.

== קישורים חיצוניים ==
* [http://www.willadams.co.uk/ ויל אדמס] - האתר הרשמי 
* 

קטגוריה:ספרי 2007
קטגוריה:ספרי ידיעות ספרים
ישיבת נתיב התורה

ישיבת נתיב התורה היא ישיבה גדולה אלטרנטיבית השוכנת בפתח תקווה.

==רקע==
ישיבת נתיב התורה הוקמה בשנת תשנ"ד (1993) על ידי הרב אברהם ויינברג יחד עם הרב לדני, שעזב זמן לא רב לאחר פתיחתה. זמן קצר לאחר מכן הצטרפו אליהם הרב פנחס אלימלך רונס זצ"ל והרב משה בלוי. 

בראשית דרכה פעלה הישיבה בבני ברק, משם עברה ליישוב קדימה, שנה לאחר מכן עברה הישיבה למושב חמ"ד, ובשנת תשנ"ו (ספטמבר 1995) עברה לראש העין שם פעלה כעשר שנים עד אשר הועברה בשנת תשס"ו (ספטמבר 2005) אל משכנה החדש בשכונת עמישב בפתח תקווה. זמן קצר לפני מעבר הישיבה לשכונת עמישב עזבו הרבנים ויינברג ובלוי את הישיבה ומאז כיהן הרב רונס לבדו בראשות הישיבה.

ב-י"ד טבת תשע"ה נפטר בפתאומיות ראש הישיבה הרב פנחס אלימלך רונס זצ"ל והוא בן 54 בפטירתו. 
עם פטירתו הטראגית של ראש הישיבה, לקח על עצמו בנו הרב משה רונס שליט"א את עול הישיבה והוא העומד בראשה כיום.

==פעילויות נוספות==
בנוסף למסגרת הלימודים התורנית המותאמת לתלמידים, מפעילה הישיבה פעילויות נוספות, הנחשבות לבלתי שגרתיות בעולם הישיבות. לישיבה חדר מחשבים, מתקני כושר, שולחן סנוקר, שולחנות טניס ומתקנים נוספים. בנוסף מממנת הישיבה לימודי נגינה לתלמידים מוזיקליים ולמעוניינים מתקיים קורס באנגלית. במסגרת הישיבה יוצאים התלמידים פעמיים בשבוע לחדר כושר, פעם בשבוע למרכז ספורט, ומדי תקופה מתקיימים טיולים אתגריים. תלמידים שעומדים ביעדים חינוכיים והתנהגותיים שמוצבים בפניהם יוצאים פעם בשנה לטיול משמעותי בן עשרה ימים בחו"ל.

הישיבה דואגת לקורסים והכשרות מקצועיות לקידום תעסוקתי של התלמידים. מתקיים בישיבה קורס לכתיבת סת"ם, בעבר תלמידים השתתפו בקורס שחיטה. תלמידים מתאימים משתתפים בקורס גרפיקה ממוחשבת. במקרים מסוימים הישיבה אף דואגת לתלמידים לעבודה בחלק מהיום, כשהם נשארים במסגרת הישיבה בשאר הזמן והכל בהכוונה מלאה של צוות הישיבה.

==הערות שוליים==

קטגוריה:ישיבות גדולות בישראל
קטגוריה:פתח תקווה: ישיבות
פטקו קרבלוב

קברו של קרבלוב
פֶּטְקוֹ סְטוֹיְצֶ'ב קָרָבֶלוֹב (בבולגרית: Петко Стойчев Каравелов; 24 במרץ 1843, קופריבשטיצה, האימפריה העות'מאנית – 24 בינואר 1903, סופיה, נסיכות בולגריה) היה פוליטיקאי בולגרי, אשר כיהן ארבע פעמים כראש ממשלת בולגריה ונחשב לאחד ממכונני בולגריה המודרנית.

==ראשית הקריירה==
קרבלוב למד משפטים והיסטוריה באוניברסיטת מוסקבה וב-1869 הוסמך לעריכת דין. הוא לחם במלחמה העות'מאנית-רוסית (1877-1878) בצבא הדנובה של האימפריה הרוסית ולאחר כינון הנסיכות הבולגרית מתוקף סיכומי קונגרס ברלין, השתתף בניסוח החוקה הבולגרית שכונתה חוקת טרנובו ונחשבה ליברלית ומתקדמת לזמנה. במקביל מונה על ידי הרוסים לסגן מושל אזור סבישטוב. בהמשך נבחר לפרלמנט הבולגרי והיה יושב הראש שלו למשך מספר תקופות קצרות בשנותיו הראשונות.

==כהונות ראש הממשלה==
===הכהונה הראשונה===
בראשית ימיה של הנסיכות הבולגרית התחולל מאבק פנימי על האוריינטציה הפוליטית שלה בין תומכי האימפריה הרוסית לבין מצדדי הקיסרות הגרמנית והאימפריה האוסטרו-הונגרית. קרבלוב נמנה עם תומכי הרוסים. בראשית 1880 מונה קרבלוב על ידי ראש הממשלה דראגן צאנקוב לתפקיד שר האוצר ולתפקיד התובע הכללי של בולגריה ובהמשך אותה שנה החליף את צאנקוב בתפקיד ראש הממשלה.

===העימות עם אלכסנדר בטנברג===
עד מהרה נקלע קרבלוב לעימותים עם אלכסנדר בטנברג, נסיך בולגריה בשל עמדותיו הליברליות שצידדו בהגבלת כוחה של המלוכה מחד ובשל תמיכתו במדיניות האימפריה הרוסית מאידך. ב-1881 אילץ הנסיך בטנברג את קרבלוב להתפטר והוא גלה מבולגריה מחשש לחייו. קרבלוב היגר למחוז העות'מאני האוטונומי רומליה המזרחית ובין 1883 ל-1884 כיהן בתפקיד ראש עיריית פלובדיב, שהייתה בירת המחוז. ב-1884 הותר לו לחזור לסופיה והוא כיהן במשך שנתיים כראש הממשלה וכשר האוצר בממשלת הקואליציה שהקימו הליברלים. לאחר מלחמת בולגריה–סרביה (1885) פרצה בנסיכות הפיכה צבאית והנסיך אלכסנדר בטנברג הודח. קרבלוב היה לעוצר ביחד עם סטפן סטאמבולוב. הפיכת נגד השיבה את הנסיך למעמדו, אך הגבלת סמכויותיו והיעדר גיבוי גרמני ואוסטרו-הונגרי הביאו להתפטרותו.

===מאסרו, הכהונה הרביעית ואחריתו===
בולגריה נקלעה לאי יציבות פוליטית וב-1887 פרצו בסופיה מהומות פרו-רוסיות שלובו על ידי סוכני האימפריה הרוסית. קרבלוב, שהיה ידוע בעמדותיו הפרו-רוסיות, נעצר במהלך המהומות אך שוחרר לאחר זמן קצר. הוא התנגד למינויו של פרדיננד הראשון לתפקיד נסיך בולגריה. קרבלוב נעצר וב-1891 נשפט בעוון חתרנות וקשירת קשר לביצוע רצח, הורשע ונדון ל-5 שנות מאסר. ב-1894 זכה לחנינה ושוחרר מהכלא.

ב-1895 ייסד קרבלוב את המפלגה הדמוקרטית הבולגרית שהנהיג עד יום מותו. ב-1901 נבחר שוב לכהונת ראש הממשלה וכיהן בתפקידו כשנה. ב-1903 נפטר קרבלוב מהתקף לב והוא בן 60 שנים. אלכסנדר מלינוב ירש את קרבלוב בתפקיד מנהיג המפלגה הדמוקרטית.

==משפחתו==
קרבלוב נישא לאקטרינה וליקובה פנבה, ולזוג נולדו 3 ילדים, רדקה, ויולטה ולורה. בתו ויולטה נישאה ליוסיף הרבסט, בן הקהילה היהודית, שהיה פוליטיקאי, עיתונאי ופובליציסט ונרצח ב-1925 על ידי מנגנוני משטרו של אלכסנדר צאנקוב. יוסיף הרבסט היה אחיו של המנהיג הציוני הנודע קרל הרבסט. בתקופת מלחמת העולם השנייה נמנתה קרבלובה עם מובילי המאבק נגד גירוש יהודי בולגריה אל מחנות ההשמדה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת בולגריה
קטגוריה:משפטנים בולגרים
קטגוריה:ראשי עיריות בבולגריה
קטגוריה:יושבי ראש האספה הלאומית (בולגריה)
קטגוריה:ילידי 1843
קטגוריה:נפטרים ב-1903
Multi Router Traffic Grapher

Multi Router Traffic Grapher (בראשי תיבות: MRTG) היא תוכנה חופשית לניטור ולמדידה של תעבורת רשת תקשורת נתונים. תכנה זו מציגה את עומס התעבורה ברשת לאורך זמן בצורה גרפית.
התכנה פותחה במקור על ידי טוביאס אואטיקר ודייב ראנד לניטור תעבורת נתבים, אך היא הוסבה להיות כלי המאפשר להציג גרפים וסטטיסטיקות כמעט לכל תחום.

== תפוצה ==
MRTG נכתבה בשפת Perl, ויכולה לרוץ על מערכות ההפעלה: Windows, לינוקס, Unix, Mac OS ו-NetWare.

MRTG היא תכנה חופשית תחת הרישיון הציבורי הכללי של גנו.

== דרף פעולה ==
=== SNMP ===
MRTG משתמשת בפרוטוקול Simple Network Management Protocol לשליחת בקשות לשני מזהי אובייקטים (OID) אל ההתקן המנוהל (סוכן SNMP). ההתקן, אשר חייב לאפשר ניהול באמצעות SNMP, מכיל את בסיס הנתונים הניהולי (Management information base), אשר באמצעותו בודק ההתקן את קיומם של האובייקטים המבוקשים.
לאחר איסוף המידע, ישלח הסוכן את הנתונים באמצעות פרוטוקול SNMP. התכנה תאגור את התוצאות בקובץ יומן (Log), ותיצור מסמך HTML אשר יכיל גרפים המציגים את תעבורת ההתקן.

איסוף המידע מתבצע באמצעות המשתנים ifInOctets ו-ifOutOctets.

=== תסריטי פלט ===
לחלופין, ניתן לתכנן את איסוף המידע באמצעות תסריט (Script) או פקודה, ו-MRTG תנתח את הפלט למציאת המידע הנחוץ.
אתר הבית של MRTG מכיל מאגר גדול של תסריטים המאפשרים לנטר באמצעות סטטיסטיקות בסיס נתונים של SQL, כללי חומת אש, ועוד.

== מאפיינים ==
* מודד שני ערכים (I עבור קלט, O עבור פלט) לכל אחד מן ההתקנים הנמדדים.
* מקבל את המידע על ידי שימוש בסוכן SNMP, או באמצעות ממשק שורת הפקודה (Command Line).
* אוסף מידע כל 5 דקות (ניתן לשנות לאיסוף מידע בתדירות גבוהה יותר).
* יוצר דפי HTML לכל התקן נמדד, הכולל גרפים של סטטיסטיקות המידע.
* הנתונים מסודרים בטבלאות עבור יום, שבוע, חודש ושנה, כאשר הקלט (I) נצבע כאזור ירוק, ופלט (O) נצבע בקו כחול.
* ציר ה-Y נמתח אוטומטית באופן שיראו הנתונים באופן הכי מפורט.
* במסמכי ה-HTML, לכל גרף מופיעים חישובים של המקסימום, מינימום וממוצע לתקופה המוצגת (כנ"ל)
* ניתן לשלוח הודעת דוא"ל במקרה שהנתונים עוברים סף מסוים.

== קישורים חיצוניים ==
* 
* [http://www.mrtghelp.com דף עם דוגמאות לשימוש ב-MRTG]
* [http://mrtg-pme.sourceforge.net/PME.html דוגמאות של MRTG בעבודה עם Solaris]

== הערות שוליים ==

קטגוריה:תוכנה חופשית
ריק רוס

ויליאם ליאונרד רוברטס השני (באנגלית: William Leonard Roberts II; נולד ב-28 בינואר 1976) הוא ראפר אמריקאי הידוע יותר בשם הבמה שלו ריק רוס. שם הבמה שלו הוא על שם סוחר הסמים ריקי "המהיר" רוס (באנגלית: Ricky Freeway Ross) למרות שלא היו לו קשרים איתו. ריק "המהיר" אף ניסה לתבוע אותו על הרווח שעשה מגנבת שמו, אך התביעה נכשלה בשנת 2010 ובית המשפט פסק נגד ריק רוס האמיתי<ref></ref>. רוס ייסד ?את חברת התקליטים "Maybach Music Group", שבהם הוציא לאור את אלבומי הסטודיו שלו: Deeper Than Rap ו - Teflon Don. חוץ מקריירת הסולו שלו, רוס היה חבר מוביל בקבוצת ההיפ הופ Triple C's.בנובמבר 2023, הוא הוציא אלבום שיתופי עם Meek Mill, Too Good to Be True. רוס היה מועמד בסך הכל לתשעה פרסי גראמי, וזכה בתואר "איש השנה" במשך שנתיים רצופות על ידי מגזין ההיפ הופ The Source בשנים 2010 ו-2011, כמו גם "Hottest MC in the Game" על ידי MTV ב 2011.<ref>[https://www.bet.com/article/bxad4i/rick-ross-covers-25th-anniversary-issue-of-the-source Rick Ross Covers 25th Anniversary Issue of The Source]</ref>

== אלבומי סולו ==
* 2006: Port of Miami
* 2008: Trilla
* 2009: Deeper Than Rap
* 2010: Teflon Don
* 2012: God Forgives, I Don't
* Mastermind :2014
* Hood Billionaire :2014
* Black Market :2015

=== אלבומים משותפים ===
* 2009: Custom Cars & Cycles (עם טריפל סיסס)
* 2011: Self Made Vol. 1
* 2012:Self Made Vol. 2

=== אלבומי אוסף ===
* 2007: Rise to Power

== פילמוגרפיה ==

* 2008 ימים של זעם 
* 2008–2012 ג'ימי קימל בשידור חי! בתפקיד עצמו אורח מוזיקלי
* 2009 לייט נייט דייוויד לטרמן 
* 2009–2010 Late Night עם ג'ימי פאלון 
* 2010–2012 צ'לסי לייטלי
* 2010 Freaknik: The Musical Television Big 
* 2013 Magic City Butterball עונה

* 2016 Martha & Snoop's Potluck Dinner Party עונה1

* 2017 חתום - עונה 1
* 2018 Superfly 
* 2019 2019 Step Up: High Water עונה 2

* 2021 מגיע לאמריקה<ref>‘[https://variety.com/2020/film/global/amazon-coming-2-america-eddie-murphy-1234836599/ Coming 2 America’ Sets March 2021 Release Date on Amazon]

וראייטי</ref>

== קישורים חיצוניים ==

* 

* 

==הערות שוליים==

קטגוריה:ראפרים אמריקאים
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1976
Go West (שיר)

"Go West" (בעברית: "נלך מערבה") הוא שיר משנת 1979 שבוצע על ידי הרכב הדיסקו וילג' פיפל. השיר זכה בסופו של דבר להצלחה גדולה בהרבה יותר כאשר זכה בשנת 1993 לגרסת כיסוי שבוצעה על ידי להקת הפט שופ בויז.

== הגרסה המקורית של וילג' פיפל ==
הגרסה המקורית יצאה לשווקים כסינגל במהלך שנת 1979. השיר לא זכה לפופולריות רבה בדומה לסינגלים האחרים של הלהקה מאותה התקופה כגון "Y.M.C.A." ו-"In the Navy". השיר נכתב על ידי ויקטור ויליס (הסולן המקורי של להקת אנשי הכפר) וז'אק מוראלי.

מילות השיר מתייחסות לציטוט מהמאה ה-19 "Go West, young man" (לך מערבה, איש צעיר) אשר בדרך כלל מיוחס למו"ל האמריקני הוראס גרילי, אשר קרא להתרחבות של ארצות הברית מערבה תוך התיישבות באדמות החדשות. אף על פי שוויקטור ויליס הכחיש כי הוא כתב את השיר באופן מכוון עם תמה הומוסקסואלית, השיר נחשב על ידי רבים כביטוי לתפיסה לפיה סן פרנסיסקו הייתה האוטופיה של התנועה ההומוסקסואלית בארצות הברית במהלך שנות השבעים.

== גרסת הכיסוי של להקת פט שופ בויז ==

גרסת הכיסוי של השיר בביצוע להקת הפט שופ בויז יצאה לשווקים במהלך 1993. הסינגל החדש זכה להצלחה ענקית בכל העולם, ובישראל בפרט, כשקטף את תואר "שיר השנה" לשנה זו במצעד הפזמונים הבינלאומי השנתי של רשת ג'.
=== וידאו קליפ ===

הקליפ אשר בוים על ידי הווארד גרינהול השתמש באופן ניכר באנימציית מחשב בדומה לשאר הקליפים לסינגלים של להקת פט שופ בויס מתוך האלבום Very.

בתחילת הקליפ מוצג פסל החירות אשר צבוע בצבע אדום, ולאחר מכן מוצגת עיר עתידנית בה ניכר כי השלטון הוא קומוניסטי בשל השימוש באלמנטים ויזואליים סובייטים רבים (כגון כוכבים אדומים ודגלים אדומים, אנדרטת יורי גגארין ואנדרטת כובשי החלל).

בהמשך מוצגים קבוצה גדולה של גברים במדים אשר צועדים במעלה גרם מדרגות לעבר העננים, לכאורה, לכיוון החברה המערבית.

ניל טננט וכריס לואו מופיעים בחלקים רבים לאורך הקליפ לבושים בסרבלים וקסדות עתידניות בצבעים כחול וצהוב בהתאמה. במהלך הקליפ טננט ולאו נראים אף חוצים את הכיכר האדומה במוסקבה.

הווידאו קליפ היה מועמד לפרס גראמי בשנת 1995 אך הפסיד לבסוף לווידאו קליפ לשירם של להקת הרולינג סטונז "Love Is Strong".

==קישורים חיצוניים==

* [https://moadontarbut.wordpress.com/2019/06/09/לפעמים-תקווה-היא-כל-מה-שצריך-פט-שופ-בוי/ לפעמים תקווה היא כל מה שצריך: פט שופ בויז- Go West] באתר מועדון תרבות

קטגוריה:שירי 1979
קטגוריה:שירי 1993
קטגוריה:שירי פט שופ בויז
קטגוריה:שירים באנגלית
קטגוריה:וידאו קליפים שבוימו על ידי הווארד גרינהול
קטגוריה:הקומוניזם בתרבות ובאמנות
קטגוריה:שירי להט"ב
קטגוריה:שירי דאנס-פופ
קטגוריה:שירי דיסקו אמריקאיים
קטגוריה:שירי סינת'-פופ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האירי
את שאהבה נפשי (סרט)

אֶת שאהבה נפשי הוא סרט קולנוע תיעודי ישראלי משנת 2004, שזכה בפרס אופיר (האוסקר הישראלי) לסרט התעודה הטוב ביותר, בבימויה ובהפקתה של אילאיל אלכסנדר, שזהו סרטה הראשון. הסרט מציג את סיפורן של שלוש נשים לסביות חרדיות המתגוררות בירושלים ונאבקות בשאלת נטייתן המינית ומשיכתן לנשים. הסרט מציג את הקונפליקטים העומדים בפניהן בין רצונן לממש את תשוקתן ואהבתן המינית האותנטית לבין נאמנותן למשפחתן ולאמונתן הדתית. הסרט עוקב אחר מהלך חייהן ובחירותיהן הקשות. שם הסרט לקוח משיר השירים ג,א: .

הסרט נבחר להיכלל בקטלוג של חברת ההפצה וסוכנות המכירות הבינלאומית "Films Transit International", מחברות ההפצה הגדולות בעולם הקולנוע התיעודי. זהו הסרט הישראלי הראשון שזכה להיכנס לקטלוג של החברה. את זכויות ההפצה בצפון אמריקה רכשה חברת "Women Make Movies". הסרט נקנה לשידור על ידי ערוצי טלוויזיה שונים בעולם, ביניהם: BBC בריטניה, SUNDANCE ארצות הברית, CBC קנדה, ABC אוסטרליה, DRTV דנמרק, THE POLISH TV, פולין וכיוצא בזה. בישראל שודר הסרט בערוץ 8 והוקרן בסינמטקים ובהקרנות שונות ברחבי הארץ.

==פרסים==
הסרט היה סרט הפתיחה של פסטיבל דוקאביב 2004, שם הוקרן בהקרנת בכורה וזכה בפרס יצירת הביכורים. הוא זכה בפרס אופיר בקטגוריות הסרט הדוקומנטרי הטוב ביותר, כמו גם בפרס הסרט הטוב ביותר - הפסטיבל הבינלאומי לסרטי נשים רחובות, הוא זכה פעמיים לפרס חביב הקהל, בפסטיבל הסרטים היהודי בברלין ובפסטיבל הפסטיבל הלסביות וההומואים בטורינו שבאיטליה הסרט היה מועמד לפרס הסרט הזר הטוב מטעם האקדמיה הבריטית לקולנוע והוקרן גם ב-OutFest, הנחשב לפסטיבל ההומו-לסבי הגדול והנחשב בארצות הברית שמתקיים בלוס אנג'לס, שם זכה ב"פרס החופש". הסרט זכה בפרסים נוספים ברחבי העולם.

==ראו גם==

*להט"ב ויהדות
*ואהבת
*לפניך ברעדה
*עיניים פקוחות
*להט"ב
*תגיד אמן

==קישורים חיצוניים==

==הערות שוליים==

קטגוריה:סרטי 2004
קטגוריה:סרטים תיעודיים ישראליים
קטגוריה:סרטי להט"ב ישראליים
קטגוריה:ירושלים בקולנוע
קטגוריה:סרטי יהדות
קטגוריה:ערוץ 8
קטגוריה:יהדות חרדית בקולנוע
קטגוריה:זוכי פרס אופיר: סרטים
קטגוריה:סרטי לסביות
קטגוריה:נשים בחברה החרדית
קטגוריה:סרטים ישראליים משנת 2004
הבילויים (אלבום)

"הבילויים" הוא אלבום הבכורה של להקת הבילויים, שהופק על ידי הלהקה בשיתוף עם ברי סחרוף. האלבום יצא בשנת 2003 וגרף ביקורות חיוביות רבות. השירים הידועים ביותר באלבום הם "אוטו זבל", "נפלא פה" ו"כשנפוליאון יכבוש את עכו".

==סגנון==
מרבית השירים באלבום הם בסגנון הקבוע של הבילויים - שילוב של רוק ומוזיקת כליזמר. למרות זאת, שירים רבים באלבום שואבים השראה ממגוון סגנונות מוזיקליים, כגון רוקבילי, רוק מתקדם, ג'אז, ואפילו מוזיקה מזרחית בשיר "מטבח אל יהוד". הבילויים עושים שימוש במגוון רחב של כלי נגינה כמו יוקולילי, טרומבון וטובה.

מבחינה מילולית, האלבום נע בין רצינות להומור, ולגבי שירים מסוימים קשה לקבוע אם מדובר בשיר רציני או בשיר מצחיק. כמעט לכל השירים משותף הטון הביקורתי של הכתוב.

האלבום מכיל משחקי מילים רבים, וכן בפראפרזות על משפטים ידועים. למשל: "אני יורק לבאר שממנה אשתה גם מחר" כפרפרזה על "אל תירק לבאר שממנה אתה שותה".

באלבום נעשה שימוש רב בהומופונים ו"כמעט הומופונים": מילים שונות הנשמעות זהות או כמעט זהות. למשל "אוטו" ו"אותו" בשורה "אוטו זבל, אותו זבל כל חיי סביב היה" בשיר "אוטו זבל", או "מטבוחה ילדונת, מה את בוכה" מתוך "מטבח אל יהוד".

האלבום עוסק במגוון רחב מאוד של נושאים, ביניהם חייהם של דמויות בשולי החברה (עובדים תאילנדים, בחורי ישיבה, אם חד הורית, ובעלי מסעדה ערביים). כמה מהשירים באלבום ("מטבח אל יהוד", "שאול מופז" ו"נפלא פה") הם שירים פוליטיים במובהק, ושנויים במחלוקת. במיוחד עורר ביקורת השיר "שאול מופז" המתאר את שאול מופז, הרמטכ"ל דאז, נוסע במזחלת ומחלק איברים קטועים של חיילים להוריהם.

==שירי האלבום==

==קרדיטים==
*נועם ענבר - שירה ובאס חשמלי
*ימי ויסלר - קולות, גיטרה חשמלית, יוקולילי ("מרוסיה")
*שלומי "כרובי" לביא - מערכת תופים וכלי הקשה
*מאיה דוניץ - פסנתר, אורגן האמונד
*ברי סחרוף - גיטרה חשמלית ("מטבח אל יהוד" ו"בלדה לאם חד הורית")
*יוקה יממוטו - זמרת אורחת ("מה שלום הזקן של צ'ין קו צ'ן")
*אייל תלמודי - סקסופון טנור ("נפלא פה")
*גור רוטקופ - טרומבון ("נפלא פה")
*יובל "טובי" זולוטוב - טובה ("נפלא פה" ו-"מה שלום הזקן של צ'ין קו צ'ן")
*יוני סילבר - קלרינט באס ("מה שלום הזקן של צ'ין קו צ'ן")

==קישורים חיצוניים==

* הבילויים [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]

==הערות שוליים==

קטגוריה:אלבומי בכורה מ-2003
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהופקו על ידי ברי סחרוף